**Kauno Milikonių progimnazijos 5-8 klasių mokiniai** aktyviai dalyvavo visuotinėje atvirų durų dienoje tėvų darbovietėse „Šok į tėvų klumpes“, kuri vyko š. m. birželio 7 d.

5c ir 5d kl. mokiniai kartu su klasių vadovėmis lankėsi  Kauno Šilainių priešgaisrinėje gelbėjimo stotyje. Mokiniai susipažino su ugniagesio gelbėtojo profesija, sužinojo kokius gelbėjimo darbus atlieka ugniagesiai.

5b klasės mokiniai lankėsi odontologijos laboratorijoje " Dentes naturae". Susipažino su dantų techniko profesija.

6a,b klasių mokiniai lankėsi  Lietuvos medicinos ir farmacijos muziejuje, susipažino su farmacininko profesija.

6c klasės mokiniai lankėsi aviacijos kompanijoje UAB „AVIABALTIKA“. Susipažino su pilotų mokymosi centru, išbandė malūnsparnio valdymo ypatumus, pamatė tikrus malūnsparnius.

7a, c klasių mokiniai vyko į Tytuvėnų regioninį parką, dalyvavo paskaitoje "Bitininkystė". Susipažino su bitininkystės amatu, gamtosauginėmis problemomis. 8a klasės mokiniai apsilankė UAB „Pieno tyrimai“. Laboratorijoje mokiniai buvo išsamiai supažindinti su pieno mėginio keliu nuo jo paėmimo iki atvežimo į laboratoriją, jiems paaiškinta, kaip teisingai turi būti paimtas ir paruoštas tyrimams mėginys, stebėjo mėginio tyrimą ir aptarė gautus rezultatus. 8b klasės mokiniai lankėsi Kauno oro uoste, kur valstybės sienos apsaugos tarnybos (VSAT) vyr. specialistas Remigijus Burba supažindino su oro uosto VSAT pareigūnų darbu, keleivių patikros procedūromis, kinologo darbu. Moksleiviai taip pat apžiūrėjo oro uosto specializuotos technikos garažą, lėktuvų pakilimo taką. 8c klasė lankėsi Šilainių bibliotekoje. Mokiniai dalyvavo kūrybiškame  ir originaliame edukaciniame užsiėmime, skirtame pažinčiai su bibliotekininko-bibliografo profesija.  Padalinio vedėja patraukliai ir įdomiai pristatė darbą bibliotekoje, pasakojo apie gebėjimus, kuriais turi pasižymėti šį darbą pasirinkę žmonės. Bibliotekininkė  sudomino aštuntokus pristatydama įspūdingiausias pasaulio bibliotekas. Praktinė užsiėmimo dalis mokinius sužavėjo ir „išjudino“ – jie vaidino įvairių profesijų atstovus.

Apsilankymai įvairiuose įstaigose bei edukacinėse aplinkose padėjo mokiniams susipažinti su įvairiomis profesijomis ir karjeros galimybėmis.



 



 

 

 